Munkedal er et stasjonssted og har papirfabrikk (Arctic Paper) samt varehandel og Systembolag. Tettstedet har ellers en del pendling til Uddevalla som ligger to mil lengre sør. Munkedal har to kirker, hovedkirken Foss kyrka og den mindre sentrale Håby kyrka, førstnevnte er en middelalderkirke med antatt norsk kongegrav (Kong Øystein). I øst mot fjorden ligger lystslottet Torreby reist i 1881, med golfbane og hytteområder. Sør for dette finner vi Gårdvik med Munkedals Hamn (havnen) og landbruksområder vest for E6.